"Valminud kergliiklustee ühendab Haabersti ja Põhja-Tallinna linnaosa, võimaldades jalgratturitel, rulluisutajatel ja jalakäijatel lühimat teed mööda pääseda Stroomi rannast Vabaõhumuuseumi teele," ütles abilinnapea Deniss Boroditš. "2,5 kilomeetri pikkune rannapromenaad algab Rocca al Mare kooli kõrvalt Vabaõhumuuseumi teelt, kulgeb kallakut mööda alla mererannale ja sealt  paralleelselt rannajoonega kuni Paldiski mnt 94a kinnistuni ning sealt edasi piki roostiku piiri kuni Stroomi rannani," kirjeldas Boroditš. "Promenaadi merepoolne külg on ühtlasi kaldakindlustus, mis takistab tormi ajal mereveel tungimast kergliiklusteele."